Oscar Isaac

Oscar Isaac, celým menom Óscar Isaac Hernández, (* 9. marec 1979) je americký herec a spevák guatemalského pôvodu. Preslávil sa hlavnou úlohou vo filme Vnútri Llewyna Davisa (2013), za ktorú získal nomináciu na cenu Golden Globe Award a tiež úlohou vo filme Most Violent Year (2014).Účinkoval aj vo filmoch X-Men Apocalypse a Star Wars.

 Životopis 
Narodil sa v Guatemale. Jeho matka Maria Eugenia Estrada Nicole je Guatemalčanka a otec Óscar Gonzalo Hernández-Cano je Kubánec a pracuje ako pneumológ."Oscar Buzz". Miami Herald. December 1, 2006.. Jeho starý otec z matkinej strany bol Francúz"Oscar Isaac (Inside Llewyn Davis)". Goldenglobes.com. Retrieved 2014-03-07.. Isaac vyrastal v Miami na FlorideJohn Lopez: How to Train Your Villain with Robin Hood's Oscar Isaac. Vanity Fair, May 10, 2010, retrieved April 16, 2011Madeleine Marr: Miami actor Oscar Isaac rule 'Robin Hood'. The Miami Herald, May 16, 2010, retrieved April 16, 2011. Počas života v Miami hral na hlavnú gitaru a spieval v kapele The Blinking Underdogs. Svoju protestantskú výchovu opisuje ako "silno kresťanskú" Greydanus, Steven (2006-11-22). "Joseph Gets His Due". National Catholic Register. Retrieved 2006-11-25.Mattingly, Terry (2006-12-02). "Movie delves into Joseph, the man". Reading Eagle (Reading, PA: William S. Flippin). Retrieved 2014-03-07.Stars and Stories. "Oscar Isaac interview for Inside Llewyn Davis: 'I had no interest in going off the rails'". Telegraph. Retrieved 2014-03-07..

Počas dospievania Isaac rád na súkromnej strednej škole rebeloval. „V telocvični som otvoril hasiaci prístroj, zničil som maľbu na stene, proste hlúposti“, povedal o sebe v rozhovore. Rád spolužiakov rozosmieval, raz jeho lavicu učiteľ dokonca oddelil od zvyšku triedy kartónom. Nakoniec ho zo školy vyhodiliCanada (2013-12-27). "An actor’s classroom punishment that led to Llewyn Davis". The Globe and Mail. Retrieved 2014-05-06..

Isaac vyštudoval Julliardovu školu v New Yorku, kde bol súčasťou skupiny Drama Division Group 34 (2001 – 2005).

 Kariéra 
Isaac bol ocenený Cenou Austrálskeho Filmového Inštitútu za najlepšiu vedľajšiu mužskú úlohu ako José Ramos-Horta vo filme Balibo (2009).

Jeho prvá väčšia filmová úloha bol Joseph vo filme Príbeh narodenia s Keishou Castle-Huges. Tiež hral menšie úlohy vo filmoch Začatočníci a Che Guevara: Partizánska vojna.

Isaac hral postavu kráľa Johna vo filme Robin Hood z roku 2010. V tom istom roku stvárnil aj ochrankára vo filme W.E. režírovanom Madonou a vydanom v septembri 2011. V septembri tiež hral v kriminálnej dráme Drive. Získal aj úlohu vo filme 10 Years, kde bol hudobníkom a zahral vlastnú skladbu "Never Had". "Never Had" a "You Ain't Goin Nowhere" boli aj súčasťou soundtracku k filmu.

Objavil sa v televíznom seriáli Zákon a poriadok: Zločinné úmysly. Hral tiež Rómea v inscenáciách divadla Public Theater pod názvom "Shakespeare in the Park" v hrách Romeo a Júlia a Dvaja gavalieri z Verony.

V roku 2013 Isaac stvárnil hlavnú úlohu vo filme Vo vnútri Llewyna Davisa pod taktovkou bratov Coenovcov. Zahral si v ňom talentovaného, ale neúspešného folkového speváka v príbehu zasadenom do Greenwich Village v roku 1961Roberts, Randall (November 9, 2013). "The Coens' 'Inside Llewyn Davis' aims to keep 1960s folk scene real". latimes.com. Retrieved November 11, 2013.. Tento film vyhral hlavnú cenu Medzinárodného filmového festivalu Cannes v roku 2013 Richford, Rhonda (May 26, 2013). "Cannes Film Festival Awards". The Hollywood Reporter.. Za rolu Llewyna získal Isaac nomináciu na Zlatý Glóbus v kategórii Najlepší herec vo filme, muzikáli alebo komédii. Isaac hral vo filme s Jessicou Chastain vo filme J.C. Chandora A Most Violent Year ako náhradník Javiera BardemaFeinberg, Siege, Scott, Tatiana (December 3, 2013). "Oscar Isaac, J.C. Chandor Team Up for 'A Most Violent Year' (Exclusive)". The Hollywood Reporter..

V roku 2014 bol Isaac obsadený do hereckého tímu filmu Star Wars: Sila sa prebúdza, ktorý príde do kín v roku 2015April 29, 2014 (2014-04-29). "Star Wars: Episode VII Cast Announced". StarWars.com. Retrieved 2014-05-06.. V rovnakom roku si zahral jednu z úloh vo filme Ex Machina, kde za svoj herecký výkon získal ocenenie Florida Film Critics Circle Awards. 

Stvárnil tiež hlavnú zápornú úlohu ako Apocalypse vo filme X-Men: Apocalypse, ktorý bol zverejnený 27. mája 2016"'X-Men: Apocalypse': Oscar Isaac Nabs Villain Role". Variety. November 24, 2014. Retrieved November 24, 2014.. Tiež si zahral po boku Christiana Balea a Shoreh Aghdashloo vo filme Prísľub, z roku 2016.  

V roku 2018 stvárnil jednu z vedľajších úloh vo filme Annihilation. V roku 2019 prepožičal svoj hlas postave Gomezovi Addamsovi, v animovanom filme Rodina Addamsovcov. V roku 2021 sa pripojil k hereckému obsadeniu ako Timothée Chalamet, Rebecca Ferguson, Josh Brolin, Charlotte Rampling a Jason Momoa, vo filme Duna. V rovnakom roku, si zahral v televíznom seriály Scény z manželského života hlavnú postavu, spoločne s herečkou Jessicou Chastain. 

 Osobný život 
Isaac od svojich dvanástich rokov sa aktívne venuje hraniu na gitare. Viacero krát bol označený v zozname najvplyvnejších ľudí. V roku 2012 sa spoznal s dánskou režisérkou Elvirou Lind. Zosobášili sa v roku 2017 a majú spolu dvoch synov. 

 Referencie 

 Iné projekty 

 Zdroj 

Kategória:Filmoví herci USA
Kategória:Speváci USA
Kategória:Dabingoví herci USA
Kategória:Držitelia ceny Zlatý glóbus za najlepší mužský herecký výkon v miniseriáli alebo televíznom filme
Kategória:Držitelia ceny AACTA
Kategória:Absolventi Juilliard School